**J e l e n t é s**

Balatonhenye Község Önkormányzata Képviselő-testületének  
2019. szeptember 17-i nyilvános ülésére

Tárgy:Jelentés a lejárt határidejű képviselő-testületi határozatok végrehajtásáról.  
Előterjesztő: Kovács Csaba Károly polgármester

A Képviselő-testület lejárt határidejű határozatainak végrehajtásáról az alábbiakban számolok be:

**45/2019. (IV. 24.) HATÁROZATA**

***A Kővágóörsi Közös Önkormányzati Hivatal 2018. évi költségvetés módosításának elfogadásáról***

Balatonhenye Község Önkormányzata Képviselő-testülete a Kővágóörsi Közös Önkormányzati Hivatal 2018. évi költségvetés módosítását az előterjesztés szerinti tartalommal elfogadja.

I. A Képviselő-testület a 2018. évi költségvetés bevételi fő összegét 115.623.914 forintban, a kiadási fő összegét 115.623.914 forintban állapítja meg.

II. A kiadási fő összegen belül a kiemelt előirányzatokat a következőkben állapítja meg.

a) személyi juttatások 83.058.414 Ft

b) munkaadókat terhelő járulékok 16.128.130 Ft

c) dologi kiadások 13.232.155 Ft

d) ellátottak pénzbeli juttatásai 0 Ft

e) egyéb működési célú kiadások 2.605.215 Ft

f) beruházások 600.000 Ft

g) felújítások 0 Ft

h) egyéb felhalmozási célú kiadások 0 Ft

i) finanszírozási kiadások 0 Ft

III. A bevételi fő összegen belül a következőkben állapítja meg.

a) önkormányzat működési támogatása 0 Ft

b) működési célú támogatások 7.565.926 Ft

c) felhalmozási célú támogatások 0 Ft

d) közhatalmi bevételek 0 Ft

e) működési bevételek 196.947 Ft

f) felhalmozási bevételek 0 Ft

g) működési célú átvett pénzeszközök 0 Ft

h) felhalmozási célú átvett pénzeszközök 0 Ft

i) finanszírozási bevételek 107.861.041 Ft

IV. A költségvetési létszámkeretet 23 főben állapítja meg.

V. A Képviselő-testület a 2018. évi kafetéria keretet bruttó 200.00 Ft/fő határozza meg.

VI. A Közös Hivatalban a 2018. évi illetménykiegészítés mértéke 20 %.

VII. A Képviselő-testület a Közös Hivatal alkalmazásában állók részére munkába járás költségtérítése címen biztosítja a személyi jövedelemadóról szóló 1995. évi CXVII. törvény 25. § (2) bekezdésében meghatározott összeget.

VIII. A köztisztviselőknek adható illetmény előleg összege a felvétel időpontjában a költségvetési főösszeg 3 %-át nem haladhatja meg.

IX. A Közös Hivatal kizárólag kötelező feladatokat lát el.

**Intézkedést nem igényel**

**47/2019. (IV. 24.) HATÁROZATA**

***A Kővágóörsi Közös Önkormányzati Hivatal 2018. évi zárszámadása elfogadásáról***

Balatonhenye Község Önkormányzata Képviselő-testülete a Kővágóörsi Közös Önkormányzati Hivatal 2018. évi gazdálkodásáról szóló beszámolót – az előterjesztésnek megfelelően - elfogadja.

I. A Képviselő-testület a 2018. évi költségvetés bevételi fő összegét 112.897.287 forintban, a kiadási fő összegét 110.880.475 forintban állapítja meg.

II. A kiadási fő összegen belül a kiemelt előirányzatokat a következőkben állapítja meg.

a) személyi juttatások 79.719.315 Ft

b) munkaadókat terhelő járulékok 16.128.130 Ft

c) dologi kiadások 12.427.816 Ft

d) ellátottak pénzbeli juttatásai 0 Ft

e) egyéb működési célú kiadások 2.605.214 Ft

f) beruházások 0 Ft

g) felújítások 0 Ft

h) egyéb felhalmozási célú kiadások 0 Ft

i) finanszírozási kiadások 0 Ft

III. A bevételi fő összegen belül a következőkben állapítja meg.

a) önkormányzat működési támogatása 0 Ft

b) működési célú támogatások 7.565.926 Ft

c) felhalmozási célú támogatások 0 Ft

d) közhatalmi bevételek 0 Ft

e) működési bevételek 195.990 Ft

f) felhalmozási bevételek 0 Ft

g) működési célú átvett pénzeszközök 0 Ft

h) felhalmozási célú átvett pénzeszközök 0 Ft

i) finanszírozási bevételek 105.135.371 Ft

IV. A költségvetési létszámkeretet 23 főben állapítja meg.

V. A Képviselő-testület a 2018. évi kafetéria keretet bruttó 200.00 Ft/fő határozza meg.

VI. A Közös Hivatalban a 2018. évi illetménykiegészítés mértéke 20 %.

VII.A Képviselő-testület a Közös Hivatal alkalmazásában állók részére munkába járás költségtérítése címen biztosítja a személyi jövedelemadóról szóló 1995. évi CXVII. törvény 25. § (2) bekezdésében meghatározott összeget.

VIII. A köztisztviselőknek adható illetmény előleg összege a felvétel időpontjában a költségvetési főösszeg 3 %-át nem haladhatja meg.

IX. A Közös Hivatal kizárólag kötelező feladatokat lát el.

**Intézkedést nem igényel**

**48/2019. (IV. 24.) HATÁROZATA**

***A Kővágóörsi Közös Önkormányzati Hivatal 2018. évi pénzmaradványának, pénzmaradvány felhasználásának elfogadásáról, valamint a tájékoztatási   
kötelezettség elfogadásáról***

Balatonhenye Község Önkormányzata Képviselő-testülete a Kővágóörsi Közös Önkormányzati Hivatal 2018. évi pénzmaradványát 2.016.812 Ft összegben állapítja meg, melyből kötelezettségvállalással terhelt pénzmaradvány 2.016.812 Ft.

A Képviselő-testület a Kővágóörsi Közös Önkormányzati Hivatal 2018. évi zárszámadásához kapcsolódó tájékoztatási kötelezettséget elfogadja.

**Intézkedést nem igényel**

**49/2019. (IV. 24.) HATÁROZATA**

***A Kővágóörsi Közös Önkormányzati Hivatal 2018. évi munkájáról   
szóló beszámoló elfogadásáról***

Balatonhenye Község Önkormányzata Képviselő-testülete a Kővágóörsi Közös Önkormányzati Hivatal 2018. évi munkájáról szóló beszámolót elfogadja.

**Intézkedést nem igényel**

**54/2019. (V. 15.) HATÁROZATA**

***rendezvények elszámolásáról***

Balatonhenye Község Önkormányzata Képviselő-testülete a 2018. évi rendezvényekről készült elszámolást elfogadja.

**Intézkedést nem igényel**

**55/2019. (V. 15.) HATÁROZATA**

***a 2018. évben végzett ellenőrzésekről szóló jelentésről***

Balatonhenye Község Önkormányzat Képviselő-testülete a 2018. évben Balatonhenye Község Önkormányzatánál végzett ellenőrzésekről szóló jelentést tudomásul veszi, és elfogadja azt.

**Intézkedést nem igényel**

**56/2019. (V. 15.) HATÁROZATA**

***Balatonhenye Község Önkormányzata Képviselő-testületének   
Helyi Esélyegyenlőségi Tervének elfogadásáról***

Balatonhenye Község Önkormányzat Képviselő-testülete az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (1) bekezdése alapján az előterjesztés melléklete szerinti formában és tartalommal a Helyi Esélyegyenlőségi Programot a 2019-2024. időszakra vonatkozóan elfogadja.

Felkéri a polgármestert, hogy az aláírt dokumentumot küldje meg a Szociális és Gyámügyi Főigazgatóság részére.

Felelős: Kovács Csaba Károly, polgármester

Határidő: azonnal.

**a terv megküldésre került**

**57/2019. (V. 15.) HATÁROZATA**

***közérdekű védekezés költségeinek megelőlegezéséről***

Balatonhenye Község Önkormányzatának Képviselő-testülete egyetért azzal, hogy a közérdekű védekezés elrendelésére jogosult hatóság (jegyző) az általa kiválasztott gazdálkodó szervezetet bízza meg a közérdekű védekezés elvégzésére.

Balatonhenye Község Önkormányzata Képviselő-testülete költségvetése terhére vállalja a közérdekű védekezés költségeinek megelőlegezését.

Felelős: Kovács Csaba Károly polgármester

Határidő: folyamatos.

**Intézkedést nem igényel**

**58/2019. (V. 15.) HATÁROZATA**

***Balatonhenye 637 helyrajzi számú önkormányzati út   
tekintetében területcsere kérelméről***

Balatonhenye Község Önkormányzata Képviselő-testülete Bognár Gyuláné Balatonhenye, Petőfi utca 20. szám alatti lakos kérelmében foglaltakkal az alábbi kikötésekkel egyetért:

* Balatonhenye 596, 597/1, 597/2 és 598 helyrajzi számú ingatlanok összevonása, úgy hogy útkapcsolata biztosítva legyen,
* a kialakuló zsákutcák végén útfordulók kialakítása,
* az eljárás minden költségét kérelmező vállalja.

Felhatalmazza a Polgármestert, hogy Kérelmezőtől kérje be a végső döntés meghozatalához szükséges változási vázrajzot, mely pontosan megadja a területcserével érintett terület nagyságát, megvalósítását.

Felelős: Kovács Csaba Károly polgármester

Határidő: folyamatos.

**Kérelmező döntésről értesítve**

**59/2019. (V. 15.) HATÁROZATA**

***Balatonhenye 434 helyrajzi számú ingatlan   
résztulajdonjogának felajánlásáról***

Balatonhenye Község Önkormányzata Képviselő-testülete Bakos Györgyné 8300 Tapolca, Miklós u. 24. szám alatti lakos Balatonhenye zártkert 434 helyrajzi számú, rét művelési ágú, 829 négyzetméter nagyságú ingatlan 3/24 tulajdoni hányadát térítésmentesen nem fogadja el.

A Képviselő-testület felhatalmazza a Polgármestert, hogy a további intézkedéseket tegye meg, valamint a döntésről az Ingatlantulajdonost értesítse.

Felelős: Kovács Csaba Károly polgármester

Határidő: folyamatos

**Eljárás lezárult, döntésről ingatlantulajdonos értesítve lett**

**61/2019. (VI. 24.) HATÁROZATA**

***lakossági víz- és csatornaszolgáltatás támogatása pályázat benyújtásáról***

Balatonhenye Község Önkormányzata Képviselő-testülete elhatározza, hogy a 2019. évi lakossági víz- és csatornaszolgáltatás támogatására pályázatot nyújt be a Magyar Államkincstár felé.

A Képviselő-testület meghatalmazza a polgármestert az állami támogatás igénylésének benyújtására és a pályázattal kapcsolatos teendők lebonyolítására.

Felelős: Kovács Csaba Károly polgármester

Határidő: folyamatos.

**pályázat benyújtása megtörtént**

**62/2019. (VI. 24.) HATÁROZATA**

***A Balatonhenye, 69. hrsz.-ú önkormányzati   
tulajdonú ingatlan értékesítési szándékáról***

Balatonhenye Község Önkormányzata Képviselő-testülete kinyilvánítja szándékát arra vonatkozóan, hogy a Balatonhenye, 69. hrsz.-ú, kivett lakóház, udvar művelési ágú, az önkormányzat kizárólagos tulajdonában lévő ingatlant értékesíteni kívánja.

A Képviselő-testület felkéri a polgármestert, hogy az ingatlan értékbecslését készíttesse el.

Felelős: Kovács Csaba Károly, polgármester

Határidő: folyamatos.

**Ingatlan meghirdetésre került**

**63/2019. (VI. 24.) HATÁROZATA**

***az önkormányzati szálláshely település***

***honlapján történő hirdetéséről***

Balatonhenye Község Önkormányzata Képviselő-testülete elhatározza, hogy az általa a 8275 Balatonhenye, Kossuth utca 54. szám alatti ingatlanon üzemeltetett egyéb szálláshelyet a település honlapján ([www.balatonhenye.hu](http://www.balatonhenye.hu)) hirdeti.

Balatonhenye Község Önkormányzata Képviselő-testülete felkéri a polgármestert, hogy a szálláshely [www.balatonhenye.hu](http://www.balatonhenye.hu) oldalon történő hirdetése iránt intézkedjen.

Felelős: Kovács Csaba Károly polgármester.

Határidő: 2019. július 10.

**Szálláshely honlapra feltöltésre került**

**67/2019. (VII. 24.) HATÁROZATA**

**A települési önkormányzatok szociális célú tűzifavásárláshoz kapcsolódó kiegészítő támogatására pályázat benyújtásáról és a vállalt önerő összegéről**

Balatonhenye Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 14 m³ mennyiségben kemény lombos tűzifára, melyhez a szükséges önerőt összesen 17.780 Ft (14.000 Ft+ Áfa) összegben biztosítja.

Balatonhenye Község Önkormányzata tudomásul veszi, hogy a tűzifa szállításából származó költségek az önkormányzatot terhelik.

A pályázatban vállalt önerőt és a szállítás költségeit a Képviselő-testület Balatonhenye Község Önkormányzata Képviselő-testületének a 2019. évi költségvetéséről szóló önkormányzati rendeletében meghatározott tartalékkerete terhére biztosítja.

A Képviselő-testület a pályázati adatlap tartalmával, az abban foglalt nyilatkozattal egyetért.

Balatonhenye Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Kovács Csaba Károly, polgármester

Határidő: 2019. augusztus 1.

**Pályázat benyújtásra került**

**68/2019. (VII. 24.) HATÁROZATA**

***a falugondnoki szolgálat részére*   
sz*ámítástechnikai eszköz beszerzéséről***

Balatonhenye Község Önkormányzata az alábbi beruházást kívánja megvalósítani:

Balatonhenye Község Önkormányzata falugondnoki szolgálata részére számítástechnikai beruházásként beszerezni kíván egy laptopot bruttó 350.000 Ft értékben. A költségvetésben az összeg rendelkezésre áll, a beszerzés a falugondnoki szolgálat támogatásának terhére valósul meg.

A beruházás átvezetésre kerül Balatonhenye 2019.évi költségvetésében módosítás keretében.

Felhatalmazza a polgármestert az eszköz beszerzésére.

Felelős: Kovács Csaba Károly, polgármester

Határidő: 2019. augusztus 31.

**Az eszköz beszerzése megtörtént**

**70/2019. (VII. 24.) HATÁROZATA**

***önkormányzati dolgozók jutalmazásáról***

Balatonhenye Község Önkormányzata Képviselő testülete Kulcsárné Bertalan Emília hivatalsegéd és Szabó Bernadett falugondnok részére a 2019. évben végzett munkájuk elismeréseként szeptember hónapban egy havi illetménynek megfelelő összegű jutalmat állapít meg.

A falugondok jutalmazására a falugondnoki szolgálat működésére kapott állami támogatás fedezetet nyújt, míg a hivatalsegéd jutalmazása a tartalékkeret terhére történik.

Felkéri a polgármestert a szükséges intézkedések megtételére.

Felelős: Kovács Csaba Károly polgármester

Határidő: 2019. szeptember 30.

**Számfejtés, kifizetés folyamatban**

**71/2019. (VII. 24.) HATÁROZATA**

***A Balatonhenye, 214. hrsz.-ú önkormányzati tulajdonú ingatlan értékesítéséről***

Balatonhenye Község Önkormányzata Képviselő-testülete kinyilvánítja szándékát arra vonatkozóan, hogy a Balatonhenye, 214. hrsz.-ú, kivett beépítetlen terület művelési ágú, az önkormányzat kizárólagos tulajdonában lévő ingatlant 550.000 Ft vételáron értékesíti   
Dr. Guller Zoltán és felesége 1021 Budapest, Széher utca 43. szám alatti lakosok részére.

A Képviselő-testület felhatalmazza a polgármestert adásvételi szerződés megkötésére.

Felelős: Kovács Csaba Károly, polgármester

Határidő: folyamatos

**Folyamatban van a szerződés aláírása**

**72/2019. (VII. 24.) HATÁROZATA**

***A Balatonhenye, 69. hrsz.-ú önkormányzati   
tulajdonú ingatlan értékesítéséről***

Balatonhenye Község Önkormányzata Képviselő-testülete kinyilvánítja szándékát arra vonatkozóan, hogy a Balatonhenye, 69. hrsz.-ú, kivett lakóház, udvar művelési ágú, az önkormányzat kizárólagos tulajdonában lévő ingatlant 1.700.000 Ft vételáron értékesíteni kívánja, illetve azt meghirdeti.

A Képviselő-testület az adásvételi szerződésben az alábbi feltételeket támasztja:

* az adás-vételi szerződés megkötésétől számított 36 hónapon belül a vevő köteles lakóhely létesítésére és 10 évig lakóhelyként való használatára,
* az önkormányzat a nevezett ingatlanra elidegenítési tilalmat jegyeztet be.

A képviselő-testület felkéri a polgármestert, hogy a beérkező ajánlatot terjessze a képviselő-testület elé annak elbírálására.

Felelős: Kovács Csaba Károly, polgármester

Határidő: folyamatos

**Ingatlan meghirdetésre került**

**73/2019. (VII. 24.) HATÁROZATA**

***Dr. Guller Zoltán kérelmének támogatásáról***

Balatonhenye Község Önkormányzata Képviselő-testülete Dr. Guller Zoltán 1021 Budapest, Széher utca 43. szám alatti lakos kérését az alábbiak szerint támogatja:

* A Balatonhenye 220 helyrajzi számú ingatlanon zajló építkezés lebonyolítása okán a képviselő-testület hozzájárul a Balatonhenye, Petőfi utca (241 helyrajzi számú) és a 211 helyrajzi számú út kereszteződésében közterületen lévő kút felépítményének elbontásához és ideiglenes lefedéséhez, valamint a 211 és 241 helyrajzi számú út megerősítéséhez.
* A Balatonhenye 220 helyrajzi számú ingatlanon lévő építkezést követően Dr. Guller Zoltán a saját költségén vállalja, hogy a kút felépítményét visszaépíti, illetve a 241 helyrajzi számú utat helyreállítja, továbbá a nevezett szakaszon a csapadékvizet összegyűjti és az árokba vezeti.

A képviselő-testület felhatalmazza a polgármestert ezen tartalmú megállapodás aláírására. Felelős: Kovács Csaba Károly, polgármester Határidő: folyamatos.

**Megállapodás megkötésre került**

**75/2019. (VIII. 22.) HATÁROZATA**

***Víziközmű szolgáltatás (ivóvíz) 2020.-2034. évekre vonatkozó   
Gördülő Fejlesztési Tervének elfogadásáról***

Balatonhenye Község Önkormányzata Képviselő-testülete, mint a 11-03638-1-001-00-06 MEKH kóddal rendelkező, DRV\_V\_201 számú, Balatonhenyei vízmű megnevezésű víziközmű Ellátásért Felelőse a víziközmű-szolgáltatásról szóló 2011. évi CCIX. törvény 11. § szerint a Dunántúli Regionális Vízmű Zrt. (a továbbiakban: DRV Zrt.) által a 2020-2034. időszakra elkészített Gördülő Fejlesztési Terv beruházási és felújítási-pótlási tervrészét elfogadja, és a Gördülő Fejlesztési Tervben meghatározott, 2020. évre vonatkozó munkálatokat a DRV Zrt.-től megrendeli.

Egyúttal felhatalmazza a polgármestert, hogy a szükséges nyilatkozatokat aláírja.

Felelős: Kovács Csaba Károly polgármester

Határidő: azonnal

**DRV döntésről értesítve**

**76/2019. (VIII. 22.) HATÁROZATA**

***Balatonhenye a 75. sorszámú Köveskál szennyvízelvezető és –tisztító víziközmű rendszerre vonatkozó 2020.-2034. évi gördülő fejlesztési terv elfogadásáról***

Balatonhenye Község Önkormányzata Képviselő-testülete, mint a 75. sorszámú Köveskál szennyvízelvezető és –tisztító víziközmű rendszer Ellátásért Felelőse a Bakonykarszt Zrt. által 2020. – 2034. időszakra elkészített Gördülő Fejlesztési Tervet elfogadja.

A képviselő-testület felkéri a polgármestert, hogy jelen döntést a Bakonykarszt Zrt. részére küldje meg.

Felelős: Kovács Csaba Károly polgármester

Határidő: azonnal

**Bakonykarszt döntésről értesítve**

**77/2019. (VIII. 22.) HATÁROZATA**

***Magyar Falu Program keretében „eszközfejlesztés belterületi közterület   
karbantartására” pályázat benyújtásáról***

A Miniszterelnökséget vezető miniszter pályázatot hirdet a Magyar Falu Program kihirdetéséről szóló 1669/2018.(XII.10.) Korm. határozat „Eszközfejlesztés belterületi közterület karbantartására” alprogramja alapján fűnyíró traktor beszerzésének támogatására, amelyre az önkormányzat pályázatot nyújt be.

A pályázat keretében az alábbi fejlesztést kívánja megvalósítani:

Balatonhenye Község Önkormányzata zöldterület karbantartására eszköz beszerzése.   
A fejlesztés megvalósításához Balatonhenye Község Önkormányzata önerőt nem biztosít.  
Felhatalmazza a polgármestert a pályázat benyújtására.

Felelős: Kovács Csaba Károly, polgármester  
Határidő: 2019. augusztus 12.

**Pályázat benyújtásra került**

**78/2019. (VIII. 22.) HATÁROZATA**

***Magyar Falu Program keretében a „Falu- és tanyagondnoki   
szolgálat támogatása” pályázat benyújtásáról***

A Miniszterelnökséget vezető miniszter pályázatot hirdet a Magyar Falu Program kihirdetéséről szóló 1669/2018. (XII.10.) Korm. határozat „Falu- és tanyagondnoki szolgálat támogatása” alprogramja alapján az önkormányzat tulajdonában lévő falubusz cseréje támogatására.   
A pályázat keretében Balatonhenye Község Önkormányzata az alábbi fejlesztést kívánja megvalósítani:

Balatonhenye Község Önkormányzata tulajdonában lévő falubusz cseréje.  
A fejlesztés megvalósítását Balatonhenye Község Önkormányzata 100%-ban pályázati forrásból kívánja megvalósítani és vállalja, hogy a fenntartási kötelezettség időszakára CASCO biztosítást köt, ami nem számolható el a projekt terhére, valamint a képviselő-testület vállalja, hogy nyertes pályázat esetében a falubuszt a határon túli magyar közösség részére ajánlja fel.

Felhatalmazza a polgármestert a pályázat benyújtására.  
Felelős: Kovács Csaba Károly, polgármester  
Határidő: 2019. augusztus 7.

**Pályázat benyújtásra került**

**79/2019. (VIII. 22.) HATÁROZATA**

***Magyar Falu Program keretében „önkormányzati tulajdonú utak”   
felújítása pályázat benyújtásáról***

A Miniszterelnökséget vezető miniszter pályázatot hirdet a Magyar Falu Program kihirdetéséről szóló 1669/2018. (XII.10.) Korm. határozat „Önkormányzati tulajdonú utak” alprogramja alapján útfelújítás támogatására.

A pályázat keretében Balatonhenye Község Önkormányzata az alábbi utakat érintő felújításokat kívánja megvalósítani:

Balatonhenye Község Önkormányzata tulajdonában lévő, Balatonhenye 42, 314, 318, 103, 241 helyrajzi számú utak közül további egyeztetést követően kerül kiválasztásra.

A fejlesztés megvalósításához Balatonhenye Község Önkormányzata önerőt nem biztosít.

Felhatalmazza a polgármestert a pályázat benyújtására.

Felelős: Kovács Csaba Károly, polgármester

Határidő: 2019. augusztus 16.

**Pályázat benyújtásra került**

**80/2019. (VIII. 22.) HATÁROZATA**

***A falugondnoki szolgálat tevékenységnapló vezetéséről***

Balatonhenye Község Önkormányzata Képviselő-testülete a személyes gondoskodást nyújtó szociális intézmények szakmai feladatiról és működésének feltételeiről szóló 1/2000.(I.7.) SZCSM rendelet 39.§ (4) bekezdése, valamint 8. melléklete alapján dönt arról, hogy a falugondnok által vezetendő tevékenységnaplóban a „Szolgáltatást igénybe vevők aláírása” oszlop vezetése mellőzhető.

A Képviselő-testület felkéri a polgármestert, hogy a döntésről a falugondnokot tájékoztassa.

Felelős: Kovács Csaba Károly polgármester

Határidő: 2018. augusztus 31.

**Falugondnok döntésről értesítve**

**81/2019. (VIII. 22.) HATÁROZATA**

***Időskorúak egyszeri támogatásának kifizetéséről, igénylés feltételeiről***

Balatonhenye Község Önkormányzata Képviselő-testülete az egyes szociális ellátásokról szóló 2015. (III.1.) önkormányzati rendelete 9. § (1) bekezdésének e) pontja alapján az alábbi határozatot hozza:

Az időskorúak egyszeri támogatásának megállapítására vonatkozó igénylést 2019. augusztus 23. napjától 2019. szeptember 6. napjáig lehet benyújtani az Önkormányzathoz, vagy a Kővágóörsi Közös Önkormányzati Hivatalhoz.

A támogatás kifizetése a határozat meghozatalát követő 15 napon belül a jogosult kérelmére átutalással, vagy készpénzben történik.

A támogatások kifizetésének végső határideje: 2019. szeptember 30.

Felhívja a Polgármestert az érintettek tájékoztatására és a szükséges intézkedések megtételére.

Felelős: Kovács Csaba Károly, polgármester

Határidő: 2019. szeptember 30.

**Kérelmek elbírálása folyamatban**

**82/2019. (VIII. 22.) HATÁROZATA**

***A Helyi Választási Bizottság tagjainak és póttagjainak megválasztásáról***

Balatonhenye Község Önkormányzata Képviselő-testülete a Helyi Választási Bizottságba az alábbi tagokat és póttagokat választja:

Blau Szilvia - tag

Bodor Renáta - tag

Horváth Zsuzsanna - tag

Kántor Gyula - tag

Szilágyi Mária Katalin - tag

Bognár Gyuláné - póttag

Bórai Attiláné - póttag

A Képviselő-testület felkéri a jegyzőt helyettesítő aljegyzőt, hogy az érintetteket a döntésről értesítse.

Felelős: Tóthné dr. Titz Éva, jegyzőt helyettesítő aljegyző

Határidő: azonnal.

**Intézkedést nem igényel**

**Határozati javaslat:**

**BALATONHENYE KÖZSÉG ÖNKORMÁNYZATA   
KÉPVISELŐ-TESTÜLETÉNEK**  
**/2019. (IX. 17.) HATÁROZATA**

**Jelentés elfogadásáról**

Balatonhenye Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Balatonhenye, 2019. szeptember 12.

Kovács Csaba Károly polgármester